لبحر لحمر، هو بحر دخلاني ديال لمحيط لهندي، جا ما بين إفريقيا و آسيا. تيتلاقا لبحر لحمر مع لمحيط ف لمضيق ديال باب لمندب، و لخليج د عدن. من لجهة ديال الشمال، تيتلاقا لبحر لحمر مع لبحر لبيض لمتوسط ف لقناة ديال السويس. لمساحة ديال لبحر لحمر هي تقريبا 438.000 كم². الطول ديالو تقريبا 2250 كم، و لعرض ديالو كيتبدّل، و لكن أعرض نقطة فيه فيها 355 كم. امعدل د لغرق ديال لبحر لحمر هو 490 ميطرو، و أغرق نقطة فيه غارقة ب 3040 ميطرو تقريبا. لبحر لحمر معروف بالسياحة و فيه بزاف ديال لأنواع ديال لخزّ ولمرجان (200 نوع) و لحوت (1000 نوع)، و هو أكثر بحر ستوائي جا ف الشمال ف لعالم كامل. لبلدان اللي تاطّل على لبحر لحمر هي: السعودية، ليامان، دجيبوتي، إيريطيريا، السودان، مصر، إسرائيل، لأردن. أعمق نقطة في البحر الأحمر - الهيئة العامة لتنمية الثروة السمكية (مصر)